ZAPISNIK 

25. sjednice Vijeća Mjesnog odbora Trnovčica,

održane dana 12. lipnja 2023. godine u prostorijama objekta mjesne samouprave, 
Trnovčica 2a, s početkom u 18,00 sati
NAZOČNI ČLANOVI VIJEĆA:

Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.
Predsjedava Ivan Matić, predsjednik Vijeća.

Zapisnik vodi Ante Maretić, potpredsjednik Vijeća.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 25. sjednicu Vijeća Mjesnog odbora Trnovčica.


Bez rasprave,  jednoglasno (7 „za“)  Vijeće prihvaća tekst Zapisnika 24. sjednice, održane 29. svibnja 2023., bez izmjena.

Predsjednik daje na glasovanje dnevni red koji je upućen uz poziv za 25. sjednicu Vijeća Mjesnog odbora Trnovčica, nakon čega je predloženi dnevni red, jednoglasno prihvaćen (7 „za“) i glasi:
DNEVNI RED

1. Prijedlog lokacija za postavljanja klamerica za bicikle uz mikrolokaciju – donošenje zaključka;
2. Prijedlog rješavanja prometne problematike na području Mjesnog odbora Trnovčica – donošenje zaključka;
3. Pitanja, prijedlozi i odgovori.
Ad 1.
Prijedlog lokacija za postavljanja klamerica za bicikle uz mikrolokaciju
Predsjednik Vijeća uvodno obrazlaže temu navodeći kako je od strane građana, odnosno vijećnika Mjesnog odbora Trnovčica upoznat i upozoren na dugogodišnje traženje postavljanja zaštitnih prometnih stupića koji će onemogućiti ulazak vozilima na područje Parka poginulih dragovoljaca Trnovčice iz ulica koji okružuju isti park. Unatoč višegodišnjem traženju ovoga Vijeća navedeno postavljanje prometnih stupića nije izvedeno te se stoga traži postavljanje navedenih klamerica za bicikle koje će onemogućavati nepravilno prometovanje vozila na navedenim mikrolokacijama te ujedno služiti svrsi za koje su postavljene. Nadalje, navedene klamerice za bicikle je potrebno postaviti i na vatrogasnom putu između ulice Retkošica i pješačke staze koja se proteže uz ogradu Osnovne škole „Antuna Branka Šimića“, jer neodgovorni vozači ulaze tim putem na navedenu pješačku stazu čime izravno ugrožavaju sigurnost pješaka posebice djece, odnosno učenika Osnovne škole „Antuna Branka Šimića“. Stoga se predlaže postavljanje klamerica za bicikle na navedenim mikrolokacijama po prijedlogu struke, kako bi vatrogasni put zadržao svoju funkciju, a istovremeno onemogućio neodgovorne vozače da prometuju kroz isti put i tako izravno ugrožavaju sigurnost pješaka u zoni navedenog pješačkog prostora uz Osnovnu školu „Antuna Branka Šimića“.
Svi članovi sudjeluju u raspravi i potvrđuju potrebu postavljanja navedenih klamerica na prehodno navedenim lokacijama.
Vijeće jednoglasno  (7 „za“) donosi

ZAKLJUČAK

Vijeće Mjesnog odbora Trnovčica predlaže hitno postavljanje klamerica za bicikle na sljedećim lokacijama na području Mjesnog odbora Trnovčica:
· spoj Parka poginulih dragovoljaca Trnovčice iz Domovinskog rata sa ulicama: Izidora Poljaka, Vugrinka, Tomaševa, Puklavčeva i Trutina;
· vatrogasni put koji spaja ulicu Retkošica i pješačku stazu koja se proteže uz ogradu Osnovne škole „Antuna Branka Šimića“
Ad 2.
Prijedlog rješavanja prometne problematike na području Mjesnog odbora Trnovčica
Predsjednik Vijeća uvodno obrazlaže temu i zajedno s članovima Vijeća Mjesnog odbora Trnovčica konstatira kako je potrebno intenzivirati projektiranje i izgradnju svih parkirališta koje je Vijeće predložilo za Plan prioriteta Vijeća Gradske četvrti Gornja Dubrava kroz protekle godine, a koji do sada nisu realizirani. Osim toga potrebno je provesti cjelovita stručna prometna rješenja primjerice na križanju Ulice Anđela Nuica s ulicama Dubečka i Branovečina, kako bi se spriječile učestale prometne nezgode na navedenoj lokaciji te provesti u djelo sve druge prometne prioritete navedene u prethodno navedenim planovima prioriteta, a poglavito u onim prioritetima koji su predloženi Zaključkom donesenim na 24. sjednici Vijeća Mjesnog odbora Trnovčica održanoj dana 29. svibnja 2023. godine.
Svi članovi sudjeluju u raspravi.

Vijeće jednoglasno  (7 „za“) donosi

ZAKLJUČAK

Vijeće Mjesnog odbora Trnovčica poziva nadležna tijela Grada Zagreba da žurno pristupe ostvarivanju svih prometnih rješenja koji su predloženi Zaključkom Vijeća Mjesnog odbora Trnovčica od 29. svibnja 2023. godine za prioritete u Planu komunalnih aktivnosti Gradske četvrti Gornja Dubrava u 2024. godini.

Ad. 3. Pitanja, prijedlozi i obavijesti

Nije bilo dodatnih pitanja, prijedloga i obavijesti te je stoga predsjednik Vijeća zaključio sjednicu.

Završeno u 18,45 sati.

Zapisničar: Ante Maretić

KLASA: 024-08/23-003/1187
URBROJ: 251-13-11-5/009-23-2
Zagreb, 12. lipnja 2023.

